Μετά το Anschluss, δηλαδή την αναγκαστική προσάρτηση της Αυστρίας από τη ναζιστική Γερμανία, που συνέβη το 1938, πολλοί Εβραίοι ποδοσφαιριστές της έφυγαν ή δολοφονήθηκαν από τους Ναζί. Ανάμεσά τους κι ο Ματίας Ζίντελαρ, ο οποίος τον Ιανουάριο του 1939 δηλητηριάστηκε από μονοξείδιο στο διαμέρισμά του κάτω από μυστηριώδεις συνθήκες. Κάτω από αυτές τις συνθήκες μέχρι το τέλος της ναζιστικής περιόδου το σωματείο δεν είχε ιδιαίτερες επιτυχίες. Όμως, θεωρήθηκε σημαντικό επίτευγμα το ότι κατάφερε να διατηρήσει τον τίτλο «Αούστρια», παρά τις προσπάθειες των Ναζί να το αλλάξουν.